recursal/SuperWikiNEXT-32B huggingface dataset:
Unkarin pyhä kruunu 
 Turul, Unkarin mythologinen symboli 
 Vanha unkarilainen kirjoitus, muinainen unkarilainen kirjoitusjärjestelmä 
**Unkarin kansallisiin symboleihin** kuuluvat liput, ikonit tai ilmaisut, jotka kuvastavat ja edustavat tyypillisesti Unkaria ja Unkarin kulttuuria. Erityisesti arvostetut unkarilaiset tuotteet ja symbolit tunnetaan nimellä Hungaricum. 

Unkarin kansalliskasvi on voikukka.

Unkarin lippu on vaakasuuntaisesti kolmivärinen - punainen, valkoinen sekä vihreä. Árpád-dynastian vaakuna on myös tunnettu.

### Kansallishymni

Hymni Himnusz otettiin käyttöön 1800-luvulla, ja virallisissa seremonioissa lauletaan ensimmäinen säkeistö. Sanat on kirjoittanut kansallisesti arvostettu runoilija Ferenc Kölcsey vuonna 1823, ja sen nykyisen virallisen sävelmän on säveltänyt romanttinen säveltäjä Ferenc Erkel vuonna 1844, vaikkakin muita, vähemmän tunnettuja musiikkiversioita on olemassa*lähde?*. Sen virallinen asema kansallislauluna vahvistettiin 1989 perustuslain muutosten yhteydessä omana pykälänään (75 §).

Viitteet
--------

1. ↑  International Plant Genetic Resources Institute, Report of a Working Group on Medicinal and Aromatic plants: first meeting 12-14 September 2002, Gozd Martuljek, Slovenia, 2004, p. 46
2. 1 2  Unkarilaisen kulttuurin päivä, Suomi-Unkari-seura 23.1.2013, viitattu 24.6.2020
**Se syvenee syksyllä** on rap-yhtye Ruger Hauerin 24. marraskuuta 2010 julkaistu studioalbumi. Sen julkaisi Monsp Records. Albumin kaikki biitit on tehnyt Huge L ja albumin masteroinnista vastaa Tommishock.

Taustaa
-------

Albumin ensimmäiset näytekappaleet "Sig Sauerkraute" ja "Vampyyri" julkaistiin syksyllä 2010. Kappaleesta "Täällä" on kuvattu livepätkiä sisältävä musiikkivideo. Video julkaistiin huhtikuussa 2011. Albumin toinen musiikkivideo julkaistiin kappaleesta "Jokaiselle jotakin". Video koostuu lyhyistä pätkistä, joissa eri suomiräp-artistit laulavat kyseistä kappaletta. Videolla nähdään yhteensä 123 suomalaista rap-artistia. Marraskuun 2014 loppuun mennessä videota oli katsottu YouTubessa lähes kolme miljoonaa kertaa. Albumista julkaistiin vinyylipainos 30. marraskuuta 2011.

Kappaleet
---------

1. Pelle Époque – 4.46
2. Sig Sauerkraute – 3.57
3. Dallas – 4.34
4. Pettävä annostus – 3.47
5. Jokaiselle jotakin – 3.08
6. Täällä – 4.27
7. Huomioita kävelystä veden päällä – 4.32
8. Täällä vielä – 4.17
9. Vampyyri – 4.29
10. Marraskuu – 5.31
11. Riippusilta – 5.33

Arvostelut
----------

* Noise.fi: 4/5 tähteä
* Soundi: 4/5 tähteä

Lähteet
-------

1. ↑  Jokaiselle jotakin – Ruger Hauer ja 120 muuta räppäriä [video] *Dome.fi*.  17.11.2011. Viitattu 26.6.2012.
2. ↑  Ruger Hauer *Katin Tavara.fi*.  Arkistoitu 12.7.2013. Viitattu 26.6.2012.
3. ↑  Noise.fi: Levyarvio
4. ↑  Soundi: Levyarvio

Aiheesta muualla
----------------

* Ruger Hauerin haastattelu Staran sivustolla
**Se parhaiten nauraa** (*Le Dîner de cons*) on Francis Veberin käsikirjoittama ja ohjaama ranskalainen komediaelokuva vuodelta 1998. Se perustuu Veberin omaan näytelmään, jota on esitetty suomeksi nimillä *Joka toiselle kuoppaa kaivaa* ja *Se parhaiten nauraa...!* .

Juoni
-----

Yläluokkaisella ja varakkaalla seurueella on tapana pitää illalliskutsuja, jonne jokainen kutsuu tyhmimmän ihmisen jonka löytää kertomaan itsestään ja harrastuksestaan. Jälkeenpäin äänestetään voittajasta, ääliömäisimmän tyypin löytäneestä, ja pilaillaan vieraan kustannuksella. Nyt kustantaja Pierre Brochant (Thierry Lhermitte) on "ääliönetsijän" avulla löytänyt vieraakseen tulitikuista nähtävyyksien pienoismalleja rakentavan valtiovarainministeriön virkamiehen François Pignonin (Jacques Villeret). Samana päivänä Brochant saa ensin golfkentällä noidannuolen ja joutuu vielä vaimonsa hylkäämäksi vähän ennen kuin Pignon saapuu. Brochant tarvitseekin nyt Pignonin apua asioidensa selvittämisessä, mutta tämä tekee kaiken mahdollisen Brochantin kannalta väärin. Pignonille paljastuu Brochantin veronkiertoasioita, ja Pignon kutsuu paikalle verotarkastajan. Brochant saa maistaa omaa lääkettään kaikkien typerien virheidensä vähitellen paljastuessa.

Rooleissa
---------

|  |  |  |
| --- | --- | --- |
|  Jacques Villeret  | … |  François Pignon
  |
|  Thierry Lhermitte  | … |  Pierre Brochant
  |
|  Francis Huster  | … |  Juste Leblanc
  |
|  Daniel Prévost  | … |  Lucien Cheval
  |
|  Alexandra Vandernoot  | … |  Christine Brochant
  |
|  Catherine Frot  | … |  Marlène Sasseur
  |
|  Edgar Givry  | … |  Jean Cordier
  |
|  Daniel Russo  | … |  Pascal Meneaux
  |
|  Bernard Alane  | … |  Pascal Meneaux’n ääni
  |
|  Christian Pereirra  | … |  tohtori Sorbier
  |
|  Pétronille Moss  | … |  neiti Blond
  |

Vastaanotto ja myöhempi arvostus
--------------------------------

Elokuva sai kuusi César-ehdokkuutta, joista palkinnon voittivat Daniel Prévost ja Jacques Villeret rooleistaan ja Veber käsikirjoituksestaan.

Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.

Amerikkalaisversio
------------------

Jay Roach ohjasi tarinasta englanninkielisen muunnelman *Dinner for Schmucks*, joka sai ensi-iltansa vuonna 2010. Sen pääosia näytelevät Steve Carell ja Paul Rudd. Sitä on esitetty Suomessa Sub ja Ava-kanavilla 2014 ja 2015.

Lähteet
-------

1. ↑  Joka toiselle kuoppaa kaivaa, Ilona-esitystietokanta, Teatterin tiedotuskeskus. Viitattu 26.8.2017.
2. ↑  Blauvelt, Christian: The 100 greatest comedies of all time  22.8.2017. BBC. Viitattu 22.8.2017.
3. ↑  *Dinner for Schmucks* Elonetissä.
4. ↑  Cieply, Michael: Much Movie Title Meshugas *The New York Times*.  3.5.2010. Viitattu 23.6.2018. (englanniksi)

Aiheesta muualla
----------------

* *Se parhaiten nauraa* Internet Movie Databasessa. (englanniksi)
* *Se parhaiten nauraa* Elonetissä.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: fr:Le Dîner de cons
**Sea Around Us Project** (**SAUP**) on kansainvälinen tutkimusryhmä, joka toimii Brittiläisen Kolumbian yliopiston UBC Fisheries Centressä. Se tutkii kalastuksen vaikutusta merten ekosysteemeihin.

Sea Around Us Project sai alkunsa vuoden 1999 puolivälissä, ja sen perusti meribiologi Daniel Paulyn philadelphialaisen Pew Charitable Trustsin aloitteesta ja rahoittamana. Sen tavoitteena on tutkia kalastuksen vaikutusta meriekosystemeihin ja ehdottaa toimintaperiaatteita, joilla pystyisi pienentämään vaikutusta. SAUP on kansainvälinen hanke, mutta se aloitti työnsä hyvin tutkitulla Pohjois-Atlantilla, jotta se pystyisi testamaan lähestymistapaansa. Nimensä ryhmä sai Rachel Carsonin kirjasta *The Sea Around Us*.

Lähteet
-------

1. ↑  Sea Around Us The University of British Columbia.  Arkistoitu 22.6.2015. Viitattu 22.6.2015. (englanniksi)
2. ↑  Pauly, Daniel: The Sea Around Us Project: Documenting and Communicating Global Fisheries Impacts on Marine Ecosystems.  *AMBIO A Journal of the Human Environment*, 7/2007, 4. vsk, nro 36, s. 290–295. Artikkelin verkkoversio. Viitattu 22.6.2015.  (englanniksi)
3. ↑  Daniel Pauly – Principal Investigator Sea Around Us. Viitattu 22.6.2015. (englanniksi)

Aiheesta muualla
----------------

* Ryhmän kotisivut (englanniksi)
Jekaterina Furtseva vuonna 1964.
**Jekaterina Aleksejevna Furtseva** (ven. Екатерина Алексеевна Фурцева, 7. joulukuuta 1910 – 24. lokakuuta 1974) oli neuvostoliittolainen poliitikko. Hän nousi ensimmäisenä naisena Neuvostoliiton kommunistisen puolueen keskuskomitean politbyroon pysyväksi jäseneksi. Jelena Stasova oli ollut ennen häntä politbyroon tilapäisenä jäsenenä lyhyen aikaa vuonna 1919. Kolmas nainen politbyroossa oli Galina Semjonova aivan Neuvostoliiton loppuaikoina 1990–1991. Furtseva toimi Neuvostoliiton kulttuuriministerinä 1960–1974.

Furtseva työskenteli nuoruudessaan kutojana moskovalaisessa tekstiilitehtaassa. Hän liittyi kommunistisen nuorisoliiton Komsomolin jäseneksi 1924 ja kommunistipuolueen (NKP) jäseneksi 1930. Hän työskenteli sitten eri puolilla maata nuorisoliiton tehtävissä ja suoritti niiden ohessa siviili-ilmailuakatemian korkeimman kurssin ja opiskeli myös kemiaa. Vuonna 1939 Furtsevasta tuli Moskovan kaupungin propagandapäällikkö ja aluesihteeri. NKP:n 19. edustajakokouksessa 1952 Furtseva valittiin keskuskomitean jäseneksi ja hän toimi 1956–1960 sen sihteerinä ja kuului 1957–1961 sen puhemiesneuvostoon eli politbyroohon.

Furtseva syrjäytettiin politbyroosta sen jälkeen kun KGB oli kuunnellut hänen kritisoivan Nikita Hruštševia puhelinkeskustelussa. Hän yritti itsemurhaa, mutta sai erheensä anteeksi ja nimitettiin kulttuuriministeriksi vuonna 1960. 

Kulttuuriministerinä Furtseva ohjaili erityisesti teatterin ja elokuvan tekijöitä ja otti huhujen mukaan pieniä lahjuksia ulkomaille haluavilta neuvostotaiteilijoilta. Vuonna 1973 hän jäi kiinni taloudellisista epäselvyyksistä, ilmeisesti datšansa rakentamisesta osittain valtion varoin, minkä jälkeen hänen väitetään tehneen itsemurhan välttyäkseen asian selvittelyltä. Viralliseksi kuolinsyyksi ilmoitettiin sydänkohtaus.

Lähteet
-------

1. ↑  Laine, Olavi: "Furtseva, Jekaterina (1910)", teoksessa Huovinen, Pentti ja Siikala, Kalervo (toim.): *Maailmanpolitiikan kasvot*, s. 54. Helsinki: Weilin & Göös, 1963.
2. ↑  Shlapentokh, Vladimir ja Woods, Joshua: *Contemporary Russia as a feudal society: a new perspective on the post-Soviet era*, s. 59. Palgrave Macmillan, 2007. ISBN 9780230600966. Tekstikohta Google Booksissa (viitattu 28.10.2014).


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Ruotsi
* Latvia
* Tšekki
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* NARA
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Jekaterina Furtseva
Amy Goodman vuonna 2010.
**Amy Goodman** (s. 13. huhtikuuta 1957 Washington D.C. Yhdysvallat) on yhdysvaltalainen toimittaja, kolumnisti ja kirjailija. Vuonna 1996 hän perusti neljän muun toimittajan kanssa *Democracy Now!* -nimisen riippumattoman radio-ohjelman, jota lähetetään tunnin ajan jokaisena arkipäivänä. Vuonna 2001 ohjelmaa alettiin lähettää myös televisiossa, ja se on katsottavissa ja kuunneltavissa internetissä ohjelman verkkosivuilla.

Goodmanin radiodokumentti *Massacre: The Story of East Timor* kertoo Itä-Timorin itsenäisyysliikkeestä ja vuoden 1991 verilöylystä, jossa indonesialaiset sotilaat ampuivat 270 itätimorilaista mielenosoittajaa. Dokumentti on palkittu useilla journalistipalkinnoilla. Chevron-yhtiön osuutta Nigerian armeijan tekemissä hyökkäyksissä mielenosoittajia vastaan käsitellyt ohjelma palkittiin vuonna 1998. Goodman on kertojana George McGovernin elämästä kertovassa dokumentissa *One Bright Shining Moment* (2006).

Teoksia
-------

* *The Exception to the Rulers: Exposing Oily Politicians, War Profiteers, and the Media That Love Them*. New York: Hyperion, 2004. ISBN 1-4013-0799-X.
* *Static: Government Liars, Media Cheerleaders, and the People who Fight Back*. New York: Hyperion, 2006. ISBN 1-4013-0293-9.
* *Democracy Now!: Twenty Years Covering the Movements Changing America*. New York: Simon & Schuster, 2016. ISBN 978-1501123580.

Lähteet
-------

1. 1 2  57th Annual Conference on World Affairs *University of Colorado*. (englanniksi)

Aiheesta muualla
----------------

* Democracy Now! -sivusto

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Latvia
* Japani
* Korea
* Alankomaat

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |
**Yang Ha-eun** (s. 25. helmikuuta 1994) on eteläkorealainen pöytätennispelaaja. Hän on voittanut maailmanmestaruuden sekanelinpelissä ja saavuttanut kaksi MM-pronssia joukkuekilpailussa.

Yang sai ensimmäisen arvokisamitalinsa Dortmundin MM-kilpailuissa 2012, kun Etelä-Korea saavutti joukkuekilpailussa pronssia. Suzhoun MM-kilpailuissa 2015 hän voitti sekanelinpelissä kiinalaisen Xu Xinin kanssa kultaa. Loppuottelussa he voittivat japanilaisparin Maharu Yoshimura / Kasumi Ishikawa eräluvuin 4–0. Rion kesäolympialaisissa 2016 Yang kuului Etelä-Korean joukkueeseen, joka hävisi joukkuekilpailun puolivälierissä Singaporelle. Halmstadin MM-kilpailuissa 2018 hän saavutti joukkuekilpailussa pronssia Etelä- ja Pohjois-Korean yhteisen joukkueen jäsenenä.

Yang on ollut maailmanrankingissa parhaimmillaan 12:ntena kesäkuussa 2015 ja helmikuussa 2016.

Lähteet
-------

1. 1 2  Yang Hae-Un *Sports Reference*.  Arkistoitu 7.4.2019. Viitattu 7.4.2019. (englanniksi)
2. 1 2 3 4 5  Yang Haeun *Tabletennis.guide*. Viitattu 7.4.2019. (englanniksi)
3. 1 2  Tikander, Vesa: *Urheilun vuosikirja 37*, s. 277. Urheilumuseo, 2016. ISBN 978-952-6644-10-3.
4. ↑  Yang Haeun: ranking history (ITTF) *Tabletennis.guide*. Viitattu 7.4.2019. (englanniksi)
**Strasbourgin isku** oli 11. joulukuuta 2018 Strasbourgissa, Ranskassa Strasbourgin katedraalin edessä sijaitsevalla torilla tapahtunut ammuskelu. Torilla oli tapahtuma-aikaan kello 19.50 joulutori. Poliisi tutkii tekoa terrori-iskuna. Iskussa kuoli aluksi kolme ihmistä ja neljäs julistettiin myöhemmin aivokuolleeksi. Lisäksi 12 haavoittui. Iskun tekijäksi epäilty radikaali islamisti Chérif Chekatt kuoli poliisin ampumana Strasbourgissa 13. joulukuuta. Myöhemmin myös viides uhri kuoli.

Ranskassa terrorismihälytys nostettiin korkeimmalle tasolle ja Ranskan hallitus vetosi aikaisempana viikonloppuna mellakoineisiin, että nämä jättäisivät mielenosoitukset seuraavana viikonloppuna väliin.

Lähteet
-------

1. ↑  Mikkonen, Mikael: Strasbourgin isku vaati neljännen uhrin – joulumarkkinat avattiin uudelleen perjantaina  14.12.2018. Yle. Viitattu 17.12.2018.
2. 1 2  Poliisilähteet: Strasbourgin ampumisesta epäilty mies on ammuttu *Maaseudun Tulevaisuus*.  14.12.2018. Viitattu 17.12.2018.
3. ↑  Strasbourgin isku vaati viidennen uhrin

Aiheesta muualla
----------------

* Kuvia tai muita tiedostoja aiheesta **Strasbourgin isku 2018** Wikimedia Commonsissa
**Yang Qian** (kiin.: 杨倩; pinyin: *Yáng Qiàn*; 10. heinäkuuta 2000 Ningbo, Kiina) on kiinalainen ampuja ja olympiavoittaja.

Yang aloitti kilpa-ammunnan 10-vuotiaana, ja 18-vuotiaana hän aloitti taloustieteen opinnot Tsinghua-yliopistossa. Yang osallistui ensimmäisen kerran ammunnan maailmancupiin vuonna 2019. Hänen paras sijoituksensa 10 metrin ilmakiväärissä 23:s. Joukkuekilpailussa Kiina sijoittui kerran toiseksi. Ammunnan Aasian-mestaruuskilpailuissa hän voitti 10 metrin ilmakiväärissä kultaa.

Yang voitti olympiakultaa 10 metrin ilmakiväärissä Tokiossa 2021. Hän voitti kisojen ensimmäisen lajin viimeisen laukausparin ansiosta. Venäjän olympiakomiteaa edustava Anastasija Galašina ampui viimeisellä laukauksella vain 8,9, kun Yangin tulos oli 9,8. Yangin lopputulos 251,8 oli uusi olympiaennätys. Hän voitti olympiakultaa myös sekajoukkueen ilmakiväärissä yhdessä Yang Haoranin kanssa.

Lähteet
-------

1. 1 2 3  Yang Qian The Tokyo Organising Committee of the Olympic and Paralympic Games.  Arkistoitu 24.7.2021. Viitattu 24.7.2021. (englanniksi)
2. ↑  Tokyo Olympics: China shooter Yang Qian wins first gold medal of 2020 Games – ‘gave my best for the motherland’ *South China Morning Post*.  24.7.2021. Viitattu 24.7.2021. (englanniksi)
3. ↑  Beau Dure: Yang Qian wins first gold medal in Tokyo *NBC Olympics*. NBC Universal. Viitattu 24.7.2021. (englanniksi)
4. ↑  China’s Yang Qian & Yang Haoran win gold in 1st mixed team 10m air rifle final  27.7.2021. News On Air. Viitattu 27.7.2021. (englanniksi)
Matkailun hakuportaali **Poptravel Oy** oli vuosina 2007–2020 toiminut, Suomen ensimmäinen*lähde?* matkailuun keskittynyt hintavertailusivusto.

Vertailupalvelu nosti esiin yli 15 matkanjärjestäjän parhaat tarjoukset, jotka kattoivat yli 600 lentoyhtiötä, 100 000 hotellia ja yli 30 000 autonvuokrauskohdetta. Poptravel ei ollut matkatoimisto vaan hakukone, joka vertaili nettimatkatoimistojen tarjontaa. Hintavertailukoneesta saattoi siirtyä suoraan palveluntuottajan sivulle matkan varaukseen.

Palvelut
--------

Poptravel tarjosi palveluja niin vapaa-ajan matkustukseen kuin liikematkustukseenkin. Verkkosivuillaan Poptravel tarjosi mahdollisuuden vertailla halvat lento-, hotelli-, autonvuokraus-, sekä matkapakettihinnat valittuun kohteeseen.
Palvelun käyttö oli täysin ilmaista.

Lähteet
-------

1. ↑  Poptravelin yritystieto *poptravel.fi*. Viitattu 5.4.2013.
2. ↑  Poptravel kiittää menneistä vuosista *poptravel.fi*. Viitattu 6.9.2020.
3. 1 2  Poptravel *Internet Archive*.  13.6.2019.  Arkistoitu 13.6.2019. Viitattu 6.9.2020.
Tohtori Amy Kankonen
**Amy Agnes Kaukonen** (1891 Elyria, Ohio, Yhdysvallat – 1984 Painesville, Ohio, Yhdysvallat) oli amerikansuomalainen lääkäri ja paikallispoliitikko. Hänet valittiin 1921 Ohiossa sijaitsevan Fairport Harborin kylän pormestariksi ja hän oli Ohion osavaltion ensimmäinen naispormestari ja yksi ensimmäisiä naispormestareita Yhdysvalloissa.

Amy Kaukosen vanhemmat Joseph Wilhelm Kaukonen ja Karoliina Aila Koivisto olivat tulleet siirtolaisina Suomesta Ohioon. Perhe asui Lorainissa Ohiossa mutta muuttivat sitten Conneautiin, jossa Amy kävi high schoolin. Vuonna 1911 hän lähti opiskelemaan lääketiedettä Pennsylvanian Woman's Medical Collegeen valmistuen sieltä 1915. Hän suoritti erikoistumisensa Woman's Hospital of Philadelphia-sairaalassa Philadelphiassa ja toimi sitten lääkärinä ensin Ashtabulassa ja sitten vuodesta 1920 Fairport Harborissa.

Amy Kaukonen valittiin Erie-järven rannalla sijainneen noin 7 000 asukkaan Fairport Harborin pormestariksi 1921 kieltolain kannattajien edustajana. Kaupungin asukkaista suurin osa oli Suomesta ja Unkarista tulleita siirtolaisia, jotka toimivat satamatyöläisinä. Sen jälkeen kun kieltolaki astui voimaan Yhdysvalloissa vuonna 1920 Fairportin kautta alettiin salakuljettaa maahan alkoholia Kanadasta. Kaukonen kannatti kieltolakia, koska hän oli joutunut lääkärinä hoitamaan salakuljetetun alkoholin väärinkäyttäjiä. Pormestarikaudellaan Kaukonen käytti toimilupia voidakseen valvoa kaupungin biljardisaleja ja muita paikkoja, joista oli aiemmin myyty salakuljetettua viskiä. Hän taisteli myös kaupungissa vallinnutta korruptiota vastaan. Joitakin kieltolakia rikkoneita sakotettiin tai tuomittiin vankeuteen. Amy Kaukosta uhkailtiin hänen alkoholin salakuljetuksen vastaisten toimiensa vuoksi ja kerran käytiin myös tämän vuoksi hänen kimppuunsa. Amy Kaukonen erosi pormestarin virasta kesken virkakauden ja hän muutti 1923 Seattleen.

Kaukonen meni naimisiin 1928. Hän palasi myöhemmin Ohioon ja asettui asumaan Clevelandiin. Viimeksi Kaukonen asui Painesvillessa, jossa hän kuoli 1984 93-vuotiaana.

Lähteet
-------

1. 1 2 3  Suomalainen nainen pormestarina Amerikassa, Suomen Kuvalehti, 10.06.1922, nro 23, s. 6, Kansalliskirjaston digitaaliset aineistot
2. ↑  Ohio History Central : Amy A. Kaukonen
3. ↑  Dan Maxson : Celebrating Mayors of Fairport Harbor, LCHS May 2018
4. 1 2 3  From the Collections: Dr. Amy Kaukonen, Drexel University Legacy Center Archives & Special Collections College of Medicine

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Amy Kaukonen
**Poppelikumpu** (engl. *Olobob Top*) on vuonna 2017 julkaistu animaatio, jota alun perin esitettiin Iso-Britanniassa muun muassa S4C-kanavalla. Tarinan päähahmoja ovat poppelit Tipa, Lalla ja pikkuisin Nopsu, joiden elämää ohjelmassa seurataan. He leikkivät, seikkailevat ja ratkovat yhdessä eteen tulevia pulmia. Joka jaksossa he keräävät keskenään tai yhdessä erilaisten eläinhahmojen kanssa Poppelikummun väreistä, muodoista ja kappaleista uuden hahmon ystäväkseen. 52-jaksoinen sarja opettaa yhteistyöhön ja ratkomaan erilaisia eteen tulevia kysymyksiä.

Jaksot
------

Ensimmäinen jakso esitettiin ensi kertaa CBeebies-kanavalla 17. kesäkuuta 2017.

1. Huiskun pesä
2. Kurkota tähtiin
3. Huono tuuri
4. Lumipopit
5. Retkellä
6. Sukkela suihkis
7. Leija
8. Pikku Tsuku
9. Pikpik
10. Suursiivous
11. Vene vesillä
12. Haituvia
13. Jalat
14. Lennipuu
15. Nopsun hotelli
16. Palkintojenjako
17. Pähkinäkirjasto
18. Yhteinen leikki
19. Nopsupallo
20. Yökylässä
21. Aarteen jäljillä
22. Lehtinäytös
23. Naamiaiset
24. Plip Plop
25. Pitkä ruoho
26. Ilmapallo
27. Osku Olematon
28. Luurupäivä
29. Auttamisen iloa
30. Rapuja
31. Lallan laulu
32. Toukka
33. Mullinmallin
34. Roinaa
35. Kuorekkaat
36. Outo purkki
37. Kala puussa
38. Jättikiviä
39. Keiju
40. Hikka
41. Vuori
42. Älykoje
43. Matkija
44. Pusero
45. Työmatka
46. Hattu
47. Näkymätön
48. Iso kelju
49. Bussi
50. Ajatuksia
51. Uutisia
52. Kylmä

Näyttelijät
-----------

**Suomenkieliset äänet**

* Lassi Hirvonen
* Esteri Seppälä
* Taia Heinonen
* Bruno Lähteenmäki
* Hermanni Kemppainen
* Markus Niemi
* Theresa Heinonen

### Käännös

Siiri Turunen, Fiable Oy 

### Tuotanto

Uptempo Oy
**Arseenipentafluoridi** (AsF5) on arseenin ja fluorin muodostama epäorgaaninen molekyyliyhdiste. Yhdistettä voidaan käyttää fluoraavana reagenssina, elektroniikkateollisuudessa ja sähköjohtavien polymeerien valmistuksessa.

Ominaisuudet
------------

Huoneenlämpötilassa arseenipentafluoridi on väritöntä kaasua. Se voidaan nesteyttää, jolloin se on keltaista nestettä. Rakenteeltaan arseenipentafluoridi on trigonaalinen bipyramidi ja kaasumaisena osittain dissosioituneena ioneiksi. Yhdiste on hyvin vahva Lewis-happo ja reagoi fluoridien kanssa muodostaen heksafluoroarsenaatti-ionin ([AsF6]-). Väkevän rikkihapon ja arseenipentafluoridin seos on hyvin vahva superhappo. Yhdiste kykenee interkalatoitumaan grafiitin kidehilaan, ja muodostuvan interkalaatioyhdisteen sähkönjohtavuus on samaa luokkaa kuparin ja hopean kanssa. Muiden arseeniyhdisteiden tavoin arseenipentafluoridi on hyvin myrkyllistä.

Valmistus ja käyttö
-------------------

Arseenipentafluoridia voidaan valmistaa muun muassa arseenin ja fluorin tai arseenitrifluoridin ja fluorin välisellä reaktiolla.

2 As + 5 F2 → 2 AsF5
AsF3 + F2 → AsF5
Arseenipentafluoridia voidaan käyttää fluoraamaan metalleja, jolloin muodostuu niiden fluoridisuoloja, doupanttina puolijohteiden valmistuksessa, superhappojen valmistukseen ja sähköäjohtavien polymeerien ja kuitujen valmistuksessa.

Lähteet
-------

1. 1 2 3 4 5 6  Charles B. Lindahl & Tariq Mahmood: *Fluorine Compounds, Inorganic, Arsenic, Kirk-Othmer Encyclopedia of Chemical Technology*, John Wiley & Sons, New York, 2000. Viitattu 3.4.2016
2. ↑  G. O. Doak, G. Gilbert Long & Leon D. Freedman: *Arsenic Compounds, Kirk-Othmer Encyclopedia of Chemical Technology*, John Wiley & Sons, New York, 2014. Viitattu 3.4.2016
3. 1 2  Egon Wiberg, Nils Wiberg, Arnold Frederick Holleman: *Inorganic chemistry*, s. 747. Academic Press, 2001. ISBN 978-0-12-352651-9. Kirja Googlen teoshaussa (viitattu 2.4.2016). (englanniksi)
4. 1 2 3  George A. Olah,G. K. Surya Prakash,Jean Sommer,Arpad Molnar: *Superacid Chemistry*, s. 44. John Wiley & Sons, 2009. ISBN 978-0-470-42154-3. Kirja Googlen teoshaussa (viitattu 3.4.2016). (englanniksi)
**Arseenipohjainen elämä** viittaa mikro-organismeihin, jotka mahdollisesti käyttävät arseenia solujen ja DNA:n rakenteissa, kun fosforia ei ole käytettävissä niiden elinympäristössä. Vuonna 2010 NASAn rahoittamat tutkijat kertoivat löytäneensä tällaisia organismeja eteläisessä Kaliforniassa sijaitsevasta Mono Laken suolajärvestä.  Laboratoriokokeissa tutkijat havaitsivat kyseisen GFAJ-1-bakteerin selviytyvän ja lisääntyvän arseeniliuoksessa, joka sisälsi erittäin vähän tai ei ollenkaan fosforia.

Useat tutkijat ovat epäilleet löytöä. Myöhemmissä laboratoriotutkimuksissa tulosta ei pystytty toistamaan. Useissa tutkimuksissa osoitettiin, että arseenipohjaisiksi väitetyt bakteerit eivät pystyneetkään korvaamaan fosforia arseenilla solukalvojensa molekyyleissä ja DNA:ssansa.

Lähteet
-------

1. ↑  NASA löysi uutta elämää myrkkyjärvestä Yle.fi
2. ↑  Kettunen, Niko: Nasan väite kumottiin: Avaruusolennot eivät syö arseenia *HS.fi*.  29.1.2012. Viitattu 10.7.2012.
3. ↑  Naalisvaara, Mikko: Myrkkyjärvestä ei löytynytkään uudenlaista elämää  9.7.2012. YLE Uutiset. Viitattu 10.7.2012.
**Systeemien teoria** on poikkitieteellistä järjestelmien tutkimusta tavoitteena löytää sellaisia periaatteita, joita voidaan soveltaa kaikentyyppisten systeemien käsittelyyn eri tutkimusaloilla. Termillä ei ole vielä täysin vakiintunutta merkitystä. Sitä voidaan kuitenkin pitää systeemiajattelun erikoistapauksena ja yleistyksenä yleisestä systeemitieteestä, joka muodostaa systeemisen näkökulman. Systeemien teorian käsite on saanut alkunsa Ludwig von Bertalanffyn yleisestä systeemien teoriasta. Sitä on sovellettu myöhemmin muilla alueilla kuten toimintojen teoriassa (action theory) ja sosiaalisten systeemeitten teoriassa.

Systeemiajattelu jaetaan kolmeen pääalueeseen: analyysiin, synteesiin ja systeemitiedon tarpeisiin(system inquiry). 
Ludwig von Bertalanffy on jakanut pääsyn systeemien tietoon kolmeen ryhmään: Filosofia, Tiede ja Teknologia. Tätä jakoa on tarkennettu edelleen neljäksi systeemikyselyitten ryhmäksi:

| Käsitteistö | Kuvaus |
| --- | --- |
| Filosofia | systeemien ontologia, epistemologia, ja aksiologia; |
| Teoria | joukko toisiinsa liittyviä kaikkien systeemien käsitteitä ja periaatteita |
| Metodologia | joukko malleja, strategioita, menetelmiä ja työkaluja jotka toteuttavat systeemien teoriaa ja filosofiaa |
| Sovellus | Sovellus, joka käyttää käsitteistöä hyväkseen |

Systeemikyselyt toimivat rekursiivisesti tasolta toiselle. Kun filosofia ja teoria liitetään käsitteeseen tietämys, ja menetelmä ja sovellus käsitteeseen toiminto (action), systeemikyselyä voidaan pitää tietämyksenkäsittelyn toimintona.

Katso myös
----------

* Systeemiteoria

Lähteet
-------

1. ↑  main\_systemsinquiry [ProjectsISSS]

Kirjallisuutta
--------------

* Bertalanffy, Ludwig Von. (1974). *Perspectives on General System Theory* Edited by Edgar Taschdjian. George Braziller, New York.
* Checkland, P. 1997. *Systems Thinking, Systems Practice*. Chichester: John Wiley & Sons, Ltd.
**Jordan Luke Rhodes** (s. 5. helmikuuta 1990 Oldham, Englanti) on jalkapalloilija, joka edustaa Englannin Valioliigassa pelaavaa Middlesbroughia. Rhodes on pelipaikaltaan hyökkääjä. Englannissa syntynyt Rhodes sai luvan edustaa Skotlannin jalkapallomaajoukkuetta, sillä hän kävi koulunsa Skotlannissa hänen englantilaisen isänsä Andy Rhodesin pelatessa siellä.

Ura
---

### Seurajoukkueura

Ipswich Townin kasvatti Rhodes oli Ipswichissä kirjoilla vuoteen 2009 asti, mutta ei pelannut seurassa kuin 10 ottelua Mestaruussarjassa. Lähes koko Ipswich-uransa Rhodes oli lainalla alempien sarjatasojen seuroissa. 

Vuonna 2009 Rhodes siirtyi Englannin Ykkösliigassa pelanneeseen Huddersfield Towniin. Saman vuoden lokakuussa hän teki kahdeksassa minuutissa hattutempun Exeter City FC:tä vastaan. Hän oli Huddersfieldin kauden paras maalintekijä 23 osumallaan kaikissa kilpailuissa ja seuraavana vuonna hän toisti saman tehtyään 22 maalia kaikissa kilpailuissa. Kaudella 2011-12 Rhodes teki kuusi hattutemppua, mukaan lukien viisi maalia 6-0-voitossa Wycombe Wanderersia vastaan ja neljä maalia 4-4-tasapelissä Sheffield Wednesdayta vastaan. Rhodes voitti kaudella 2011-12 Ykkösliigan maalikuninkuuden 36 osumallaan ja hänet valittiin myös liigan parhaaksi pelaajaksi. 

Elokuussa 2012 Rhodes siirtyi valioliigaseurojen kosiskeluista huolimatta Mestaruussarjan Blackburn Roversiin arviolta kahdeksan miljoonan punnan siirtosummalla. Rhodesin maalitahti jatkui hyvänä ja hänet nimettiin Blackburnin kauden 2012-13 pelaajaksi iskettyään kaudella 26 maalia. Myös seuraavalla kaudella maaleja tuli hyvin, 25 kappaletta 46 ottelussa. Heinäkuussa 2014 Rhodes jatkoi sopimustaan Blackburnissa vuoteen 2019 asti. Kaudella 2014-2015 Rhodes teki 45 ottelussa 21 osumaa. Yhteensä Rhodes pelasi Blackburnin paidassa 159 ottelua tehden 82 maalia.

Helmikuussa 2016 Rhodes siirtyi Mestaruussarjan Middlesbrough FC:hen. Syyskuussa 2016 Rhodes teki Middlesbrough'n paidassa valioliigadebyyttinsä Tottenhamia vastaan.

### Maajoukkueura

Englannissa syntynyt Rhodes valitsi maajoukkuekseen Skotlannin, jossa hän oli käynyt kouluja nuorena. Alle 21-vuotiaiden maajoukkueessa kahdeksassa maaottelussa kahdeksan maalia iskenyt Rhodes on kaikkien aikojen paras maalintekijä. Skotlannin jalkapallomaajoukkueessa debyytti tuli vuonna 2011 Kyprosta vastaan ja ensimmäinen maaottelumaali elokuussa 2012 Australiaa vastaan Edinburghissa.

Lähteet
-------

* Jordan Rhodes Transfermarkt-sivustolla (englanniksi)
* 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Bay Line Railroad LLC** (AAR-lyhenne: BAYL) on yhdysvaltalainen *Class III* -luokan rautatieyhtiö joka harjoittaa tavaraliikennettä Floridan ja Alabaman osavaltioissa. Yhtiö on holdingyhtiö Genesee & Wyomingin tytäryhtiö. 82 mailin pituinen päärata kulkee Floridan Panama Cityn satamasta Alabaman Dothaniin. Lisäksi yhtiö omistaa sivuradan välillä Grimes–Abbeville, sekä radankäyttöoikeudet CSX Transportation-yhtiön radalla välillä Dothan–Grimes. Dothanissa on yhdysliikenneasema CSX Transportation- ja Chattahoochee & Gulf Railroad -yhtiöiden rataverkoille. Yhdysliikennettä CSX:n kanssa on myös Floridan Cottondalessa, jossa päärata risteää CSX:n pääradan kanssa.

Asiakkaita
----------

* Smurfit-Stone Container Paper Mill, Panama City, FL
* Arizona Chemical, Panama City, FL
* Port of Panama City, Panama City, FL
* Gulf Power, Panama City, FL
* Berg Pipe, Panama City, FL
* Green Circle Bio Energy, Cottondale, FL
* Conrad-Yelvington, Dothan, AL
* Headland Peanut Warehouse, Headland, AL
* US Chips, Newville, AL
* Lesaffre Yeast Corporation, Newville, AL

Aiheesta muualla
----------------

* Genessee & Wyoming Inc. – Bay Line Railroad (Arkistoitu – Internet Archive)
*Tämä artikkeli käsittelee Moptin alueen kuntaa. Samanniminen kunta on myös Kayesin alueella.*

  

  

  

  

  

  

  

  

  

  

  

**Baye** on maalaiskunta ja sen keskuskylä Moptin alueen Bankassin piirissä Malissa. Se sijaitsee Samorin tasangolla 65 kilometriä Bankassista etelään. Kunnassa on 38 700 asukasta (vuonna 2009).

Bayen kunnan pinta-ala on 2 142 neliökilometriä. Se rajoittuu lounaassa Bankassin piirin Ouonkoron, lännessä Sokouran, Torin ja Dialassagoun, luoteessa Koulongon Habén ja koillisessa Koron piirin Dougouténé I:n ja Dougouténé II:n kuntiin sekä idässä ja etelässä Burkina Fasoon. Kunnan läpi virtaa Mustan-Voltan sivujoki Sourou, jonka rannoilla on laaja metsäalue.

Kuntaan kuuluu 32 kylää. Asukkaat ovat etupäässä markoja (dafing), dogoneja, fulbeja, samoja (samogo), panoja (panan), moseja ja tuaregeja.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, riisi, maissi, fonio, maapähkinä, lehmänpapu ja teehibiskus. Kotieläimiä ovat naudat, lampaat, vuohet, aasit, hevoset, kamelit ja siipikarja. Lisäksi harjoitetaan kalastusta ja kaupankäyntiä.

Bayen kautta kulkee Burkina Fasoon suuntautuva tieyhteys. Palveluihin kuuluu joukko alakouluja, kolme yläkoulua ja terveyskeskus.

Lähteet
-------

1. 1 2 3 4 5 6  Plan de Securite Alimentaire: Commune Rurale de Baye 2007–2011 *fsg.afre.msu.edu*.  Arkistoitu 19.2.2018. Viitattu 24.6.2015. (ranskaksi)
2. 1 2  4ème recensement général de la population et de l’habitat. Résultats définitifs, tome 0: Répertoire des villages *instat-mali.org*.  Arkistoitu 7.1.2017. Viitattu 24.6.2015. (ranskaksi)
3. ↑  Mali - Cercle de Bankass - Région de Mopti : Carte de référence *reliefweb.int*. Viitattu 24.6.2015. (ranskaksi)
**Bayer Giants Leverkusen** on saksalainen koripalloseura Leverkusenista.

Historia
--------

Seura perustettiin vuonna 1961 Leverkusenissa. Vuonna 1968 seura nousi Basketball-Bundesligaan ja kaksi kautta myöhemmin se voitti ensimmäisen Saksan mestaruutensa. Seuraavina kahtena kautena Giants onnistui puolustamaan mestaruuttaan. 1980–luku oli seuralta hiljaisempaa aikaa sen voitettua kaksi mestaruutta. 1990–luvulla Giantsin valmentajaksi siirtyi Dirk Bauermann, joka johdatti joukkueensa seitsemään perättäiseen Saksan mestaruuteen. Seura pelasi kauteen 2007–2008 saakka pääsarjassa, kunnes se tippui talousvaikeuksien takia pois.

Lähteet
-------

1. ↑  History Bayer Giants Leverkusen.  Arkistoitu 27.2.2007. Viitattu 28.2.2010. (saksaksi)
2. ↑  Fünkele, Martin: Der Power-Mann  26.8.2006. Spiegel. Viitattu 28.2.2010. (saksaksi)
3. ↑  Burkert, Andreas: Rekordmeister zieht um  7.3.2008. Süd Deutsche.  Arkistoitu 25.3.2010. Viitattu 28.2.2010. (saksaksi)

Aiheesta muualla
----------------

* Virallinen kotisivu (Arkistoitu – Internet Archive) (saksaksi) (englanniksi)
Viktor Suvorov
**Viktor Andrejevitš Suvorov** (Ви́ктор Суво́ров; oikea nimi **Vladimir Bogdanovitš Rezun**, Влади́мир Богда́нович Резу́н, s. 20. huhtikuuta 1947) on ukrainalaissyntyinen entinen neuvostoliittolainen, joka loikkasi vuonna 1978 Isoon-Britanniaan, josta haki poliittista turvapaikkaa. Suvorov on ollut ennen lännessä alkanutta kirjallista uraansa mahdollisesti Neuvostoliiton sotilastiedustelun GRU:n palveluksessa.*lähde?*

Suvorovin teosten kaunokirjallisesta luonteesta huolimatta ne on usein mielletty autenttisiksi kuvauksiksi neuvostotiedustelun toiminnasta.*lähde?*

Suvorov sydämistyi Ilkka Remeksen *Pedon syleily* -romaanin kohdista, jotka muistuttavat Suvorovin *Akvaario* -romaania, ja suunnitteli Remeksen haastamista oikeuteen plagioinnista.

Teoksia
-------

* *Spetsnaz* (1992)
* *Akvaario* (1989)
* *Viimeinen Tasavalta* (1996)
* *Puhdistus* (Juttuapaja 2014)

Lähteet
-------

1. ↑  Iltasanomat.fi

Aiheesta muualla
----------------

* Kuvia tai muita tiedostoja aiheesta **Viktor Suvorov** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
	+ 3
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Suomi (KANTO)
* Yhdysvallat
* Ruotsi
* Japani
* Tšekki
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |
Bayerin luettelo Ursa Minorin tähdille
**Bayerin designaatio** on useille kirkkaille tähdille annettu tunnus, jonka otti käyttöön saksalainen tähtitieteilijä Johann Bayer vuonna 1603 ilmestyneessä tähtikartassaan *Uranometria*. Se koostuu pienestä kreikan kirjaimesta ja tähdistön genetiivimuotoisesta latinankielisestä nimestä. Esimerkiksi Pohjantähden Bayerin designaatio on *α Ursae Minoris*. Tähdistön nimi voidaan ilmoittaa myös kolmikirjaimisena lyhenteenä, esimerkiksi *α UMi*.

Designaatio on yleensä annettu kunkin tähdistön tähdille niiden kirkkausjärjestyksessä, jolloin kirkkain tähti on päätähti eli ns. alfatähti, mutta koska kirkkausmääritys on aikanaan tehty silmämääräisesti, on tähän runsaasti poikkeuksia, niin että alfa voi olla kirkkainta tähteä himmeämpi. Esimerkiksi Orionin kirkkain tähti Rigel on *β Orionis* ja toiseksi kirkkain tähti Betelgeuze *α Orionis*. Koska tähdistöjen tarkat rajat sovittiin vasta 1900-luvun alussa, eivät kaikki designaatiot vastaa tähden sijaintia modernien tähdistörajojen suhteen. Esimerkiksi kahden tähdistön rajalla sijaitsevilla tähdillä *β Tauri* (*γ Aurigae*) ja *α Andromedae* (*δ Pegasi*) on kaksi vaihtoehtoista designaatiota. Vaa'an tähdistössä selkeästi sijaitsevan *σ Libraen* designaatio oli alun perin *γ Scorpionis*. Näistä seikoista huolimatta Bayerin designaatio on edelleen laajasti käytössä.

Useimmat tähdet on merkitty pienin kreikkalaisin kirjaimin, mutta niiden loputtua kesken nimeämisjärjestelmää laajennettiin latinalaisiin aakkosiin – ensin pieniin ja sitten suuriin. Laajennettuja designaatioita käytetään vain harvoin, mutta poikkeuksena eräitä tunnettuja kohteita ovat esimerkiksi *h Persei* (joka todellisuudessa on Perseuksen kaksoistähtijoukon toinen osapuoli) ja *P Cygni*. Isoja latinalaisia kirjaimia ei ole koskaan tarvittu Q:ta pidemmälle, ja niinpä R:stä eteenpäin tähtien designaatiot ovat muuttuvien tähtien designaatioita.

Lisäksi eräillä tähdillä on numero kreikkalaisen kirjaimen ohessa erottamaan saman designaation saaneita tähtiä toisistaan. Tällaisia ovat kaksoistähtien (lähinnä optisten sellaisten) komponentit sekä poikkeustapaukset, kuten Orionissa oleva tähtijono *π1, π2, π3, π4, π5* ja *π6 Orionis*.

Katso myös
----------

* Flamsteedin designaatio
* Tähden nimi
**Keisarinna Teimei** (貞明皇后 *Teimei-kōgō*, 25. kesäkuuta 1884 – 17. toukokuuta 1951) oli Japanin keisari Taishōn vaimo. Hänen alkuperäinen nimensä on **Sadako Kujō** (九条節子 *Kujō Sadako*), ja hän oli keisari Shōwan äiti. Hänen postuumi nimensä, *Teimei*, tarkoittaa "valistunutta jatkuvuutta".

Elämäkerta
----------

Sadako Kujō syntyi 25. kesäkuuta 1884 Tokiossa Fujiwara-klaanin Kujō-haaran päämiehen herttua Michitaka Kujōn neljäntenä tyttärenä. Hänen äitinsä oli Ikuko Noma.

Hän meni naimisiin silloisen kruununprinssi Yoshihiton (tulevaisuudessa keisari Taishō) kanssa 10. toukokuuta 1900. Pari asui vastarakennetussa Tokiossa Akasakan palatsissa Tokion keisarillisen palatsin ulkopuolella. Kun Sadako synnytti pojan, prinssi Hirohiton (myöhemmin keisari Shōwa) vuonna 1901, hän oli sitten vuoden 1750 ensimmäinen kruununprinssin tai keisarin virallinen vaimo, joka synnytti virallisen kruununperijän.

Hänestä tuli keisarinna (kōgō), kun hänen aviomiehensä nousi valtaistuimelle 30. heinäkuuta 1912. Sadakolla oli paljon vaikutusvaltaa miehensä heikon fyysisen ja henkisen kunnon vuoksi. Hän oli Japanin Punaisen Ristin aktiivitukija. Keisarin ja keisarinnan välit olivat hyvät, mistä todistaa se, ettei keisari Taishōlla ollut kiinnostusta hankkia jalkavaimoja, mikä rikkoi satoja vuosia vanhan keisarillisen perinteen, sekä se, että Sadako synnytti neljä poikaa.

Keisari Taishōn kuoleman jälkeen 25. joulukuuta 1926 Sadakon titteliksi tuli leskikeisarinna (皇太后 *Kōtaigō*) ("edellisen keisarin leski"). Hän vastusti avoimesti Japanin osallistumista toiseen maailmansotaan, mikä saattoi aiheuttaa riitaa hänen poikansa Hirohiton kanssa. Vuodesta 1943 Sadako työskenteli kulissien takana kolmannen poikansa prinssi Takamatsun kanssa syöstäkseen pääministeri Hideki Tōjōn vallasta.

Sadako oli buddhalainen. Hän uskoi lootussutraan ja rukoili šintolaisissa rituaaliseremonioissa Tokion keisarillisessa palatsissa.

Hän kuoli 17. toukokuuta 1951 Ōmiyan palatsissa Tokiossa 66-vuotiaana, ja hänet haudattiin miehensä lähelle Tama no higashi no misasagiin (多摩東陵) Musashin keisarilliselle hautausmaalle Tokiossa.

Lähteet
-------

1. ↑
2. ↑
3. ↑  武蔵陵墓地 Hachiōji.  Arkistoitu 30. tammikuuta 2012.

Aiheesta muualla
----------------

* Kuvia tai muita tiedostoja aiheesta **Teimei** Wikimedia Commonsissa

* Bix, Herbert P. (2000). *Hirohito and the Making of Modern Japan.* New York: HarperCollins. ISBN 978-0-06-019314-0
* Fujitani, Takashi. (1998). *Splendid Monarchy: Power and Pageantry in Modern Japan.*. Berkeley: University of California Press. ISBN 978-0-520-20237-5
* Hoyt, Edwin P. (1992). *Hirohito: The Emperor and the Man*. New York: Praeger Publishers. ISBN 978-0-275-94069-0

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Israel
* Yhdysvallat
* Japani

 |
|  |
| Tieteilijät | 
* CiNii

 |
|  |
| Muut | 
* IdRef

 |

 |
**Viktor Aleksandrovitš Turin** (ven. Виктор Александрович Турин, 1895 Pietari, Venäjä – 15. toukokuuta 1945 Moskova, Neuvostoliitto) oli venäläinen käsikirjoittaja ja elokuvaohjaaja. Turin muistetaan parhaiten dokumenttielokuvastaan Turksib (1929).

Elämä
-----

Turin opiskeli teatteria synnyinkaupungissaan Pietarissa, mutta muutti vuonna 1912 sukulaistensa luokse Yhdysvaltain Bostoniin, jossa hän opiskeli maineikkaassa Massachusetts Institute of Technologyssa (MIT) vuosina 1913-1916. Opiskelujen päätyttyä Turin siirtyi länsirannikolle Hollywoodin ja työskenteli viiden vuoden ajan elokuva-alalla, muun muassa näyttelijänä ja käsikirjoittajana.

Vuonna 1922 Turin palasi synnyinmaahansa, joka oli muuttunut Tsaarin Venäjästä Neuvostoliitoksi. Saman vuonna syntyi esikoisohjaus *Lozungi Oktjabrja*, joka oli dokumentti. 1920-1930-luvuilla Turin ohjasi myös näytelmäelokuvia, mutta jälkimaailma muistaa hänet dokumenttielokuvasta Turksib (1929), joka kuvaa todistusvoimaisesti Turkestanin ja Siperian välisen rautatien rakentamista.

Turin ohjasi vielä vuonna 1938 näytelmäelokuvan Baku, joka kertoo Bakun työläisten osallistumisesta vuoden 1905 vallankumoukseen. Viimeiset vuotensa toisen maailmansodan aikana Turin toimi Sojuzintorgkinon neuvonantajana.

Vaikutus
--------

Turinin ohjaama Turksib huomattiin nopeasti myös lännessä. Taidokas elokuva vaikutti vahvasti jo 1930-luvulla muun muassa brittiläisiin dokumenttiohjaajiin.

Lähteet
-------

1. ↑  Peter Rollberg (2009). *Historical Dictionary of Russian and Soviet Cinema*. Rowman & Littlefield, 706-707.
2. 1 2  Turinin esittely kino-teatr.ru. Viitattu 28.6.2012. (venäjäksi)
3. ↑  Peter von Bagh: *"Turksib" teoksessa Vuosisadan tarina*. Teos, 2007. ISBN 978-951-093-5.
4. ↑  Baku -elokuvan esittely kino-teatr.ru. Viitattu 28.6.2012. (venäjäksi)
5. ↑  Philip French: The Iron Horse; The Soviet Influence: From Turksib to Night Mail *The Observer*.  23.11.2011. Viitattu 28.6.2012. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Israel
* Yhdysvallat
* Tšekki

 |
|  |
| Henkilöt | 
* Elonet

 |

 |
Teilauspyörä.
Michelangelo Merisi da Caravaggio, *Pyhä Katariina Aleksandrialainen*, (1595–1596). Taustalla teilipyörä ja kädessä Hengen miekka.
**Teilaus** on vanha kidutus- ja teloitusmenetelmä. Teilauksessa uhri sidottiin suurta puista kärrynpyörää muistuttavaan telineeseen ja kaikki raajat murrettiin metallitangolla lyömällä kahdesti tai kolmesti pyörän hitaasti pyöriessä. Uhri saattoi menehtyä verenhukkaan ja šokkiin, mutta yleensä pyöveli surmasi hänet iskemällä aseella päähän ja rintakehään.

Toisinaan teilattavan luut murskattiin ja ruumis paloiteltiin vasta mestauksen jälkeen. Ruumiinosat jätettiin teilirattaalle virumaan varoitukseksi muille.

Teilausta eri tavoin.
Kuuluisin teilauksen uhreista on Pyhä Katariina Aleksandrialainen, joka on katolisen ja ortodoksisen kirkon pyhimys. Suomessa Kaarinan ("Katariinan") kaupungin entisessä, vuoteen 2009 asti käytössä olleessa vaakunassa oli teilirattaan kuva, ja teiliratas tunnetaan myös nimellä *katariinanpyörä*. Suomessa ja Ruotsissa kuolemaantuomitut usein teilattiin 1800-luvun alkuun saakka.

Teilipyörä on ensimmäinen kielletty kidutusmenetelmä: se kiellettiin useimmissa Euroopan maissa 1700-luvun alussa.

Lähteet
-------

1. ↑  Miettinen, Jukka: Kuolemanrangaistus katoaa nyt Suomen laista. Vuoden 1734 laki teloitutti salametsästäjän.  *Helsingin Sanomat*, 7.5.1972, s. 21. Näköislehden aukeama (tilaajille).

Aiheesta muualla
----------------

* Kuvia tai muita tiedostoja aiheesta **Teilaus** Wikimedia Commonsissa
**Bay-luokka** oli Australian laivastolle suunniteltujen kuuden katamriinirunkoisen aluksen muodostama miinantorjunta-alusluokka. Luokasta valmistui lopulta vain kaksi vuonna 1981 tilattua alusta loppujen tilausten tultua peruutetuiksi.

Kummankin prototyyppialuksen valmistus viivästyi ja laivasto hankki kuusi vastaavaa alusta säilyttääkseen miinanraivauskyvyn. Lisäksi laivasto piti vahvuudessaan Ton-luokan miinanraivaajan *HMAS Curlewin* aina vuoteen 1990.

Alukset
-------

Tarjouspyynnöt lähetettiin huhtikuussa 1981 kahdesta lasikuituvahvisteisen muovirunkoisen katamariinialuksen valmistamiseksi ja tilaus tehtiin Carrington Slipwaysille tammikuussa 1983. Laivaston toiveena oli, että onnistuneiden koeajojen jälkeen, tilattaisiin neljän aluksen toinen sarja. Alusten runko osoittautui kuitenkin liian pieneksi rannikolla työskentelyyn ja kaikuluotaimen toiminnasta löytyi vakavia puutteita. Ongelmien seurauksena projekti keskeytettiin.

Vuonna 1991 Thomson Sintra toimitti Ibis V -järjestelmän koeajoihin *HMAS Shoalwaterilla* ja alkuvuodesta 1992 Atlas Elektronik asensi *HMAS Ruschcutteriin* uuden DSQS-11M-kaikuluotaimen vertailevia testejä varten. Testien tuloksena Atlaksen kaikuluotain asennettiin myös *Shoalwateriin*.

**Bay-luokan miinantorjunta-alukset**| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| *HMAS Rushcutter* | Carrington Slipways, Cairns |  |  |  |  |
| *HMAS Shoalwater* | Carrington Slipways |  |  |  |  |
|

Lähteet
-------

* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)

### Viitteet

1. 1 2  Gardiner 1995 s. 21
**Calumet** on Yhdysvalloissa Michiganin osavaltiossa sijaitseva kylä. Se on osa Houghtonin piirikuntaa. Calumetissa on hieman yli 700 asukasta ja sitä ympäröivässä Calumet Townshipissä noin 7 000. Calumet sai kuntaoikeudet vuonna 1864 nimellä Red Jacket, paikallisen seneca-heimoon kuuluneen intiaanipäällikön mukaan. Sana *calumet* tarkoittaa intiaanien rauhanpiippua.

Pohjois-Amerikan Suuriin järviin työntyvällä Upper Peninsulan niemimaalla sijaitseva Calumet oli aikoinaan merkittävä kaivospaikkakunta, joka tunnettiin erityisesti kuparikaivoksistaan. Kaupungista käytettiinkin lempinimeä "Copper Town U.S.A.". Ensimmäiset kaivokset alueella avattiin 1800-luvun puolivälissä ja toiminta jatkui aina vuoteen 1968 saakka. Suurin osa kaivoksista suljettiin kuitenkin jo 1930-luvun laman aikana. Kaivostoiminnan huippuvuosina 1800–1900-lukujen vaihteessa Calumetissa oli asukkaita yli 25 000. Kaupungin vanha keskusta on suojeltu ja se kuuluu valtakunnalliseen National Register of Historic Places -rekisteriin.

Calumetiin muutti aikoinaan myös runsaasti suomalaisia siirtolaisia ja kaupungista muodosti merkittävä Michiganin alueen amerikansuomalaisten keskus. Vuonna 1913 kaupungin italialaisten kokoontumispaikassa eli haalissa tapahtui vakava onnettomuus, jossa sai surmansa yli 70 ihmistä. Heistä 50 oli amerikansuomalaisia, jotka olivat lähinnä lapsia tai nuoria. Calumet on myös sama paikka kuin Kalle Päätalon tuotannossa esiintyvä "Kalumeetin valtio", jossa Lohi-Antti (oikealta nimeltään Antti Lohilahti) eli "Satusetä" kävi opettelemassa uunien valmistusta.

Calumetissa vaikuttaneita amerikansuomalaisia
---------------------------------------------

* J. W. Eloheimo
* Oskari Jussila
* Salomo Kortetniemi
* Viola Kuoksa
* Hiski Salomaa
* Laila Siikanen
* Toivo Manninen

Lähteet
-------

1. ↑  United States Census Bureau Viitattu 11.10.2013.
2. ↑
3. ↑  Downtown Calumet National Park Service. Viitattu 11.10.2013.
4. ↑   (Arkistoitu – Internet Archive)
5. ↑  Helsingin kaupunginkirjasto (Arkistoitu – Internet Archive) Viitattu 11.10.2013.

Aiheesta muualla
----------------

* Kuvia tai muita tiedostoja aiheesta **Calumet (Michigan)** Wikimedia Commonsissa